SKRIFTLIG FORESPOERGSEL E-1663/97 af Glenys Kinnock (PSE) til Kommissionen (20. maj 1997)

Om: Betalinger under Phare- og Tacis-programmerne

I henhold til artikel 31 i de almindelige bestemmelser for kontrakter vedroerende tjenesteydelser, der finansieres af Phare- og Tacis-midler, er betalingsfristen for konsulentkontrakter under begge programmer normalt 60 dage fra fakturadato.

1. Hvor stor en procentdel af fakturaerne betales i oejeblikket inden 60 dage fordelt paa foelgende kategorier:

- under 50.000 ecu

- 50.001 - 250.000 ecu

- 251.000 - 500.000 ecu

- 500.001 - 1.000.000 ecu

- over 1.000.000 ecu

(Betaling inden 60 dage betyder overfoersel af beloebet til leverandoerens bankkonto inden 60 dage.)?

2. Hvor stor en procentdel af fakturaerne betales foerst efter 100 dage eller mere?

3. Hvilke skridt kan Kommissionen tage for at sikre, at samtlige betalinger foretages paa under 60 dage eller i det mindste inden 60 dage?

4. Kan Kommissionen forklare, hvorfor der isaer i de seneste maaneder synes at vaere et stoerre antal fakturaer, der ikke er betalt?

5. Kommissionen stoetter jo de smaa og mellemstore virksomheder, og boer vilkaarene i henhold til de almindelige bestemmelser for Phare og Tacis derfor ikke aendres, saa de kommer til at omfatte automatisk betaling af renter ved for sen betaling?

Svar afgivet paa Kommissionens vegne af Hans Van den Broek (7. juli 1997)

1-2. De tabeller, der er fremsendt direkte til det aerede medlem og til Parlamentets generalsekretariat, angiver i saavel antal transaktioner som de relevante beloebs stoerrelse fordelingen i henhold til den oenskede kategorisering af de betalinger, der fra den 1. januar til den 10. juni 1997 er konteret over budgetpost B7-5000 og B7-5200. Det skal bemaerkes, at de maalte tidsrum straekker sig fra datoen for Kommissionens modtagelse af en faktura til den dato, hvor beloebet debiteres dens bankkonto. Der skal generelt laegges to eller tre arbejdsdage til denne periode, foer beloebet indgaar paa modtagerens bankkonto. Endelig bemaerkes det, at der i disse statistikker ikke skelnes mellem de forskellige finansieringsformer, og at det ogsaa er meget sandsynligt, at antallet af betalte fakturaer er hoejere end antallet af transaktioner (3 092), da hver betalingsordre kan vedroere én eller flere fakturaer.

3. Den nye finansielle forvaltningsstruktur, der er oprettet i den ansvarlige tjenestegren i forbindelse med SEM 2000, har som en prioriteret opgave faaet ansvar for at behandle problemerne i forbindelse med betalingen. Der er truffet foranstaltninger for at sikre, at PHARE- og TACIS-betalingerne overholder den normale frist paa 60 dage. Virkningen af disse foranstaltninger boer hurtigt kunne maerkes.

4. Af tekniske aarsager i forbindelse med godkendelsen af interne regler for gennemfoerelsen af budgettet for 1997 opstod der forsinkelser af den endelige ekspedition (overfoersel til kontrahenter) af fakturaerne i begyndelsen af aaret. Da de tekniske vanskeligheder foerst var blevet loest midt i marts, fandt betalingerne sted paa normal vis. Da fakturaerne nu er blevet betalt, er forsinkelserne kommet til udtryk i statistikkerne.

5. Kommissionen indvilgede den 10. juni i principielt at betale renter efter anmodning efter en uberettiget forsinkelse paa mere end 60 dage til kreditorer, hvormed den har indgaaet kontrakt, hvilket selvklart vil omfatte smaa og mellemstore virksomheder. Denne ordning vil traede i kraft fra og med 1. oktober 1997.

Det boer imidlertid huskes, at den relevante lov, hvorpaa den enkelte kontrakt er baseret, generelt rummer mulighed for betaling af renter i tilfaelde af uberettigede forsinkelser.